open-index/open-wikipedia-markdown huggingface dataset:
కె.జయరాం

**కొత్తపల్లి జయరాం** ఆంధ్రప్రదేశ్ రాష్ట్రానికి చెందిన  రాజకీయ నాయకుడు. ఆయన శింగనమల నియోజకవర్గం నుండి మూడుసార్లు ఎమ్మెల్యేగా గెలిచాడు.
## రాజకీయ జీవితం
కె.జయరాం తెలుగుదేశం పార్టీ ద్వారా రాజకీయాల్లోకి వచ్చి 1995లో జరిగిన అసెంబ్లీ ఎన్నికల్లో శింగనమల నియోజకవర్గం నుండి టీడీపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1989లో జరిగిన ఎన్నికల్లో ఓడిపోయి అనంతరం 1994, 1999లో జరిగిన ఎన్నికల్లో  పోటీ చేసి వరుసగా రెండుసార్లు ఎమ్మెల్యేగా ఎన్నికయ్యాడు.  కె.జయరాం 2009లో ప్రజా రాజ్యం పార్టీ ఆవిర్భావ సమయంలో ఆ పార్టీలో చేరి 2009లో  శింగనమల నియోజకవర్గం నుండి ప్రజా రాజ్యం పార్టీ అభ్యర్థిగా పోటీ చేసి ఓడిపోయాడు.

## మూలాలు

వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:తెలుగుదేశం పార్టీ రాజకీయ నాయకులు
బొడ్డేపల్లి సత్యవతి

**బొడ్డేపల్లి సత్యవతి** (జననం 1953), ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె ఆముదాలవలస నియోజకవర్గం నుండి రెండుసార్లు ఎమ్మెల్యేగా ఎన్నికైంది.
## రాజకీయ జీవితం
బొడ్డేపల్లి సత్యవతి తన భర్త మరణాంతరం కాంగ్రెస్ పార్టీ ద్వారా రాజకీయాల్లోకి వచ్చి 1995 నుండి 2004 వరకు ఆమదాలవలస మున్సిపల్ ఛైర్మన్‌గా పని చేసింది. ఆమె 1999లో జరిగిన అసెంబ్లీ ఎన్నికల్లో ఆముదాలవలస నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయింది. సత్యవతి ఆ తరువాత 2004, 2009లో జరిగిన అసెంబ్లీ ఎన్నికల్లో పోటీ చేసి వరుసగా రెండుసార్లు ఎమ్మెల్యేగా ఎన్నికైంది. ఆమె రాష్ట్ర విభజన అనంతరం 2014, 2019లో జరిగిన అసెంబ్లీ ఎన్నికల్లో పోటీ చేసి పోటీ చేసి ఓడిపోయింది.

## మూలాలు

వర్గం:1952 జననాలు
వర్గం:శ్రీకాకుళం జిల్లా మహిళా రాజకీయ నాయకులు
వర్గం:శ్రీకాకుళం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
శిమ్మ ప్రభాకరరావు

**శిమ్మ ప్రభాకరరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన నరసన్నపేట నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
శిమ్మ ప్రభాకరరావు 1983లో జరిగిన అసెంబ్లీ ఎన్నికల్లో నరసన్నపేట నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత తెలుగుదేశం పార్టీలో చేరి 1985లో జరిగిన ఎన్నికల్లో టీడీపీ తరపున పోటీ చేసి వరుసగా రెండుసారి ఎమ్మెల్యేగా ఎన్నికయ్యాడు.  శిమ్మ ప్రభాకరరావు 1989లో జరిగిన ఎన్నికల్లో టీడీపీ పార్టీ అభ్యర్థిగా పోటీ చేసి ఓడిపోయాడు.
## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:శ్రీకాకుళం జిల్లా నుండి ఎన్నికైన శాసన సభ్యులు
శిమ్మ జగన్నాధం

**శిమ్మ జగన్నాధం** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1955 నుండి 1972 వరకు నరసన్నపేట నియోజకవర్గం నుండి మూడుసార్లు ఎమ్మెల్యేగా పని చేశాడు.
## రాజకీయ జీవితం
శిమ్మ జగన్నాధం 1955లో జరిగిన ఆంధ్రప్రదేశ్ శాసనసభ ఎన్నికల్లో నరసన్నపేట నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1962, 1967లో జరిగిన ఎన్నికల్లో స్వతంత్ర అభ్యర్థిగా పోటీ చేసి వరుసగా రెండుసారి ఎమ్మెల్యేగా ఎన్నికయ్యాడు.  శిమ్మ ప్రభాకరరావు 1972లో జరిగిన ఎన్నికల్లో స్వతంత్ర అభ్యర్థిగా, 1978లో జనతాపార్టీ అభ్యర్థిగా పోటీ చేసి ఓడిపోయాడు. 
## మూలాలు

వర్గం:ఆంధ్రప్రదేశ్ శాసన సభ్యులు (1957)
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1967)
వర్గం:శ్రీకాకుళం జిల్లా వ్యక్తులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:ఆంధ్ర రాష్ట్రంలో శాసన సభ్యులు
బగ్గు సరోజనమ్మ

**బగ్గు సరోజనమ్మ** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1972 నుండి 1978 వరకు నరసన్నపేట నియోజకవర్గం నుండి ఎమ్మెల్యేగా ఎన్నికైంది.
## రాజకీయ జీవితం
బగ్గు సరోజనమ్మ కాంగ్రెస్ పార్టీ తరపున రాజకీయాల్లోకి వచ్చి 1972లో జరిగిన ఆంధ్రప్రదేశ్ శాసనసభ ఎన్నికల్లో నరసన్నపేట నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికైంది. ఆమె ఆ తరువాత  1978లో జరిగిన ఎన్నికల్లో పోటీ చేసి ఓడిపోయింది.  
## మూలాలు

వర్గం:శ్రీకాకుళం జిల్లా మహిళా రాజకీయ నాయకులు
వర్గం:శ్రీకాకుళం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (1978)
స్మితా తాంబే

**స్మితా తాంబే**, మహారాష్ట్రకు చెందిన నాటకరంగ, టివి, సినిమా నటి. మరాఠీ, హిందీ సినిమాలలో నటించింది. *72 మైల్స్‌* సినిమాతో ప్రసిద్ధి చెందింది.

## జననం
స్మితా తాంబే 1983, మే 11న మహారాష్ట్రలోని సతారాలో జన్మించింది. పూణేలో పెరిగింది. మరాఠీ సినిమాల్లో నటించడానికి ముంబైకి వెళ్ళింది. మరాఠీ లోక్సాహితి- సమాజ్‌ అనే అంశంలో పీహెచ్‌డీ కూడా చేస్తోంది.

## కెరీర్
2009లో *జోగ్వా* సినిమాలో ఒక పాత్రలో నటించింది, అక్షయ్ కుమార్ నటించిన *72 మైల్స్-ఏక్ ప్రవాస్* సినిమాలో ప్రధాన పాత్రలో నటించింది. రింగింగ్ రెయిన్ అనే ప్రొడక్షన్ హౌస్‌ని స్థాపించి 2019లో *సావత్‌* సినిమాను నిర్మించింది. హవా బాద్లే హస్సు, సేక్రేడ్ గేమ్స్ (సీజన్ 2), పంగా సినిమాలలో నటించింది.

## నటించినవి
### సినిమాలు

### టెలివిజన్

## వ్యక్తిగత జీవితం
2019లో నాటకరంగ నటుడు వీరేంద్ర ద్వివేదితో స్మితా తాంబే వివాహం జరిగింది.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1983 జననాలు
వర్గం:మహారాష్ట్ర మహిళలు
వర్గం:మహారాష్ట్ర సినిమా నటీమణులు
వర్గం:మరాఠీ సినిమా నటీమణులు
వర్గం:మరాఠీ రంగస్థల కళాకారులు
వర్గం:హిందీ సినిమా నటీమణులు
శ్రీ కృష్ణ దేవాలయం (సాధికబాద్, పాకిస్తాన్)

**శ్రీ కృష్ణ దేవాలయం** పాకిస్థాన్‌లోని పంజాబ్ ఫ్రావిన్స్‌లోని రహీమ్ యార్ ఖాన్ జిల్లాలో సాదికాబాద్ తహసిల్‌లో ఉన్న ఒక హిందూ దేవాలయం.  సింధ్, దక్షిణ పంజాబ్ నుండి హిందువులు పాల్గొనే కృష్ణ జన్మాష్టమి వేడుకలకు ఈ ఆలయం ప్రసిద్ధి చెందింది.  జన్మాష్టమి పండుగ 2-3 రోజుల పాటు కొనసాగుతుంది, ఈ సందర్భంగా ఇక్కడ పెద్ద మేళా నిర్వహిస్తారు. 2017లో, పంజాబ్ ప్రభుత్వం ఆలయ పునరుద్ధరణ కోసం డబ్బును విడుదల చేసింది.  
## మూలాలు


వర్గం:పాకిస్తాన్
వర్గం:దేవాలయాలు
2022 శ్రీలంక అత్యవసర పరిస్థితి

thumb|260x260px|శ్రీలంకలో 2022 ఏప్రిల్ 13న ప్రెసిడెన్షియల్ సెక్రటేరియట్ ముందు ప్రభుత్వ వ్యతిరేక నిరసన
**శ్రీలంకలో అత్యవసర పరిస్థితి** (Sri Lanka Emergency) - తీవ్ర ఆర్థిక సంక్షోభం, ప్రభుత్వ వ్యతిరేక ఆందోళనల నేపథ్యంలో శ్రీలంక ప్రభుత్వం ఈ ఏడాది రెండుసార్లు అత్యవసర పరిస్థితిని విధించింది. దేశాధ్యక్షుడు గొటబాయ రాజపక్స 2022 మే 6 అర్ధరాత్రి నుంచి ఎమర్జెన్సీని విధించారు. హింసాత్మక ఘటనలకు పాల్పడేవారిని నిర్బంధంలోకి తీసుకునేందుకు పోలీసులకు విశేష అధికారాలు కల్పించారు. రెండు వారాలుగా అమల్లో ఉన్న అత్యవసర పరిస్థితి కారణంగా దేశంలో తిరిగి పరిస్థితులు కొద్దిమేర మెరుగయ్యి, శాంతిభద్రతలు అదుపులోకి వస్తున్నందున ప్రభుత్వం మే 21న ఎమర్జెన్సీని ఎత్తివేసింది.

2022 ఏప్రిల్ 1న కూడా శ్రీలంకలో అత్యవసర పరిస్థితి విధించి ఏప్రిల్ 5వరకు కొనసాగించారు. కారణం తీవ్రమైన ఆర్థిక సంక్షోభం నెలకొని నిత్యావసరాలు దొరక్క ప్రజలు అల్లాడిపోయే పరిస్థితి ఏర్పడింది. విదేశీ మారక ద్రవ్యం కొరతతో చమురు దిగుమతులకు చెల్లింపులు జరపలేని పరిస్థితిలు ఎదురయ్యాయి. దీంతో, ప్రజా సమస్యలను పరిష్కరించడంలో ప్రభుత్వం విఫలమైందని ప్రజలు వీధుల్లోకి వచ్చారు. కొందరు నిరసనకారులు 2022 మార్చి 31న రాత్రి అధ్యక్ష భవనాన్ని చుట్టుముట్టారు.  ఉద్రిక్త పరిస్థితులు కొనసాగుతుండడంతో మరుసటిరోజు రాత్రి పొద్దుపోయిన తరువాత అధ్యక్షుడు గోటాబయ రాజపక్ష దేశంలో ఎమర్జెన్సీ విధిస్తున్నట్లు ప్రకటించారు.

## ఆర్థిక సంక్షోభం

శ్రీలంక ద్వీప దేశంలో ఆర్థిక సంక్షోభం 2019లో ప్రారంభమైంది. ఇది 1948లో స్వాతంత్ర్యం వచ్చిన తర్వాత దేశంలో అత్యంత దారుణమైన ఆర్థిక సంక్షోభం. ఇది తీవ్ర ద్రవ్యోల్బణం, విదేశీ మారక నిల్వలు దాదాపు క్షీణించడం, వైద్య సామాగ్రి కొరత, నిత్యావసరాల ధరల పెరుగుదలకు దారితీసింది. పన్ను తగ్గింపులు, డబ్బు సృష్టి, సేంద్రీయ వ్యవసాయానికి మారడానికి దేశవ్యాప్త విధానం, 2019లో జరిగిన ఈస్టర్ బాంబు దాడులు, కోవిడ్-19 మహమ్మారి ప్రభావం వంటి బహుళ సమ్మేళన కారకాల కారణంగా సంక్షోభం ప్రారంభమైంది. ఈ ఆర్థిక కష్టాల ఫలితంగా 2022లో శ్రీలంక నిరసనలకు దారితీసింది.

## రాజకీయ సంక్షోభం

శ్రీలంకలో అధ్యక్షుడు గోటబయ రాజపక్స, శ్రీలంక పార్లమెంటు మధ్య  ఆధిపత్య పోరు కారణంగా రాజకీయ సంక్షోభం తలెత్తింది. దేశంలో ఆర్థిక సంక్షోభం కారణంగా ప్రజలు ప్రభుత్వ వ్యతిరేక నిరసనలకు దిగుతున్నారు. శ్రీలంకలోని వివిధ ప్రాంతాలలో ఉన్న ప్రభుత్వ వ్యతిరేక సెంటిమెంట్ అంతర్యుద్ధం తర్వాత దేశం చూడని రాజకీయ అస్థిరతను రేకెత్తించింది.

## మూలాలు


వర్గం: శ్రీలంకలో ఎమర్జెన్సీ
వర్గం:శ్రీలంక సంక్షోభం list
మాళవిక మీనన్

**మాళవిక మీనన్** భారతదేశానికి చెందిన సినిమా నటి. ఆమె 2011లో సహాయక నటిగా తన సినీ జీవితాన్ని ప్రారంభించి 2012లో '916' సినిమా ద్వారా హీరోయిన్‌గా అడుగుపెట్టి మలయాళంతో పాటు తెలుగు, తమిళం సినిమాల్లో నటించింది. 

### నటించిన సినిమాలు

## మూలాలు

వర్గం:1998 జననాలు
గౌతమ్ అదానీ

**గౌతమ్ అదానీ** భారత దేశానికి చెందిన వ్యాపారవేత్త, అదానీ గ్రూప్ సంస్థల ఛైర్మన్. ఆయన ప్రపంచంలోనే 15వ అత్యంత సంపన్నుడిగా నిలిచాడు. గౌతమ్ అదానీ పోర్టుల నిర్మాణం, బొగ్గు పరిశ్రమలు, సిమెంట్ రంగం,  విమాన రంగం, మీడియా, రిటైల్ రంగాలలో తన వ్యాపారాలను విస్తరించాడు.

## జీవితం
గౌతమ్ అదానీ 1962 జూన్ 24న గుజరాత్ లోని అహ్మదాబాద్లో మధ్యతరగతి జైన కుటుంబంలో జన్మించాడు. తండ్రి శాంతిలాల్, చిన్న వస్త్ర వ్యాపారి, తల్లి శాంతి అదానీ. వీరి కుటుంబ సభ్యులు మొత్తం ఏడుగురు, వీరిలో పెద్దవాడు మన్సుఖ్ భాయ్ అదానీ. ఈ కుటుంబం జీవనోపాధి కోసం ఉత్తర గుజరాత్ లోని తారాడ్ పట్టణం నుండి వలస వచ్చింది.

అహ్మదాబాద్ లోని సేథ్ సిఎన్ విద్యాలయ పాఠశాలలో పాఠశాల విద్యను అభ్యసించాడు. గుజరాత్ యూనివర్శిటీలో వాణిజ్య శాస్త్రము ( కామర్స్ ) లో బ్యాచిలర్ డిగ్రీలో చేరినా, రెండో సంవత్సరం తర్వాత చదువు మానేశాడు. గౌతమ్ అదానీ భార్య దంతవైద్యురాలు అయిన ప్రీతి అదానీ, ప్రస్తుతం అదానీ ఫౌండేషన్ ను నేతృత్వం వహిస్తున్నది. చేసుకున్నాడు. వీరికి ఇద్దరు కుమారులు, వారు కరణ్ అదానీ, జీత్ అదానీ ఉన్నారు.

## వ్యాపారం
గౌతమ్ అదానీ తన యుక్తవయసులో మహేంద్ర బ్రదర్స్ లో ఉండే వజ్రాలను అందించే ( డైమండ్ సార్టర్గా) తన వృత్తిని ప్రారంభించాడు. ఆ తర్వాత 1985 సంవత్సరంలో ప్రైమరీ పాలిమర్స్ ను దిగుమతి చేసుకోవడం ప్రారంభించాడు. 1988 సంవత్సరంలో అదానీ ఎక్స్పోర్ట్స్ (ఇప్పుడు అదానీ ఎంటర్ప్రైజెస్) ను స్థాపించాడు. 1995 సంవత్సరంలో ముంద్రా పోర్టును గుజరాత్ ప్రభుత్వం నుంచి ఔట్ సోర్సింగ్ కాంట్రాక్టును అదానీ పొందాడు. ప్రస్తుతం భారతదేశంలో అత్యంత విస్తృతమైన ప్రైవేట్ రంగ నౌకాశ్రయంగా మారింది.

1996 సంవత్సరంలో అదానీ గ్రూపు స్థాపించాడు. ఆ తర్వాత తన వ్యాపార అభివృద్ధిలో 2009 నుంచి 2012 వరకు క్వీన్స్ ల్యాండ్ లోని కార్మైకేల్ బొగ్గు గని, ఆస్ట్రేలియాలోని అబాట్ పాయింట్ పోర్టును పొందాడు. 2020 మేలో 6 బిలియన్ డాలర్లతో సోలార్ ఎనర్జీ కార్పొరేషన్ ఆఫ్ ఇండియా నుంచి బిడ్ (ఎస్ఈసీఐ) ప్రపంచంలోనే అతిపెద్ద సోలార్ బిడ్ పొందటం, అదే సంవత్సరం, భారతదేశంలో రెండవ రద్దీ విమానాశ్రయం ముంబై అంతర్జాతీయ విమానాశ్రయంలో 74% వాటాను పొందాడు. ఈ సంవత్సరం లోనే 2022లో అంభుజా సిమెంట్స్, దాని అనుబంధ విభాగమైన ఏసీసీని ఆయన తన అధీనంలోకి తీసుకోవడం, ఇండియన్ న్యూస్ ఛానల్ ఎన్డీటీవీని కొనుగోలు చేశాడు.

## సేవలు
గౌతమ్ అదానీ అదానీ ఫౌండేషన్ స్థాపన చేసి ఎం ఆ సంస్థకు అధ్యక్షుడిగా ఉన్నాడు. ఈ ఫౌండేషన్ గుజరాత్ లోనే కాకుండా మహారాష్ట్ర, రాజస్థాన్, హిమాచల్ ప్రదేశ్, మధ్యప్రదేశ్, చత్తీస్ గఢ్, ఒడిశా రాష్ట్రాల్లో తన కార్యకలాపాలు నిర్వహిస్తోంది. కొవిడ్-19పై పోరాడేందుకు ఈ సంస్థ నుంచి 2020 మార్చిలో పీఎం కేర్స్ ఫండ్ కు సుమారు రూ.100 కోట్లు విరాళంగా ఇవ్వడం జరిగింది. గుజరాత్ ముఖ్యమంత్రి సంక్షేమ నిధి ( సీఎం రిలీఫ్ ఫండ్) రూ.5 కోట్లు, మహారాష్ట్ర ముఖ్యమంత్రి సంక్షేమ నిధి ( సీఎం రిలీఫ్ ఫండ్) కు రూ.కోటి విరాళం ఇచ్చారు.

## మూలాలు

వర్గం:1962 జననాలు
వర్గం:వ్యాపారవేత్తలు
అస్మితా మార్వా

**అస్మితా మార్వా**, తెలంగాణకు చెందిన ఫ్యాషన్ డిజైనర్, వోగ్ ద్వారా తొమ్మిదిమంది అత్యుత్తమ అంతర్జాతీయ డిజైనర్లలో ఒకరిగా గుర్తించబడింది. కలంకారి అవతార్ తో ఫ్యాషన్ ప్రపంచంలో రాణిస్తోంది. బ్లెండర్స్ ప్రైడ్ ఫ్యాషన్ టూర్, గోవా బీచ్ ఫ్యాషన్ వీక్‌లో కూడా పాల్గొన్నది. ఫ్యాషన్ కౌన్సిల్ ఆఫ్ ఇండియాలో సభ్యురాలిగా కూడా పనిచేస్తోంది.

## జననం
అస్మితా మార్వా, తెలంగాణ రాష్ట్ర రాజధాని హైదరాబాదులో జన్మించింది.

## డిజైనింగ్ రంగం
అస్మితా మార్వా 1990లలో హైదరాబాద్‌లో దుస్తులను డిజైన్ చేయడం ప్రారంభించింది. తెలుగు సినిమారంగంలోకి అడుగుపెట్టిన మొదటి హైదరాబాదు డిజైనర్ గా నిలిచింది. నాగార్జున, బాలకృష్ణ, ప్రీతి జింటా, అంజలా జవేరి, శ్రియ, మహేష్ బాబు, టబు, అసిన్, ఛార్మి, అనుష్క మొదలైన నటీనటులకు మన్మధుడు, సంతోషం, ప్రేమంటే ఇదేరా, అర్జున్, అతడు, పోకిరి, ఘర్షణ వంటి సినిమాలలో అస్మితా డిజైన్ చేసిన దుస్తులు ధరించారు.

2003 డిసెంబరులో మార్వా అస్మిత అనే ఫ్యాషన్ లేబుల్‌ను ప్రారంభించింది. సిగ్నేచర్ స్టోర్ రెవ్స్ డి ఎటోయిల్ ద్వారా హైదరాబాద్‌, ముంబై, ఢిల్లీలోని "అజా ఫ్యాషన్స్"లో విక్రయించబడింది.

## జర్నలిజం
హైదరాబాద్ టైమ్స్‌లో స్టైల్ అనే అంశంపై చాలా సంవత్సరాలు కాలమ్స్ రాసింది.

## వ్యక్తిగత జీవితం
అస్మితకు హర్వేష్ మార్వాతో వివాహం జరిగింది. వారికి ఒక కుమారుడు ఉన్నాడు.

## మూలాలు

వర్గం:జీవిస్తున్న ప్రజలు
వర్గం:హైదరాబాదు జిల్లా మహిళలు
వర్గం:తెలుగు సినిమా సాంకేతిక నిపుణులు
వర్గం:పాత్రికేయులు
శ్రీకాంత్ బొల్లా

**శ్రీకాంత్‌ బొల్లా** భారతదేశానికి చెందిన పారిశ్రామికవేత్త. ఆయన 2012లో హైదరాబాద్ కేంద్రంగా ‘బొల్లాంట్‌ ఇండస్ట్రీస్‌’ పేరుతో పేపర్ ప్లేట్స్ (పేపర్ అరిటాకులు), కప్పులు, ట్రేలు, డిస్పోజబుల్ ప్లేట్లు, స్పూన్లను ఉత్పత్తి చేసే పరిశ్రమలను ఆంధ్రప్రదేశ్, తెలంగాణలలో  స్థాపించి రూ.150 కోట్ల టర్నోవర్‌తో అంతర్జాతీయ గుర్తింపు తెచ్చుకున్నాడు. శ్రీకాంత్ బొల్లా జీవితం ఆధారంగా హిందీలో సినిమాగా వచ్చింది.

## వ్యక్తిగత జీవితం
శ్రీకాంత్ బొల్లా 1991 జులై 7న ఆంద్రప్రదేశ్ రాష్ట్రానికి చెందిన మచిలీపట్టణం మండలంలోని సీతారాంపురం గ్రామంలో జన్మించాడు. వీరి కుటుంబంలో ఈయన మొదటి కుమారుడు, వ్యవసాయ కుటుంబంలో జన్మించిన శ్రీకాంత్ పుట్టుకతోనే అంధులు. నిరుపేద కుటుంబంలో జన్మించిన ఇతనికి విద్య అభ్యసించడం కఠినమైంది.

అంధుడిగా జన్మించడం మూలాన మామూలు పాఠశాలలో విద్య అభ్యసించడం కష్టం అవ్వడంతో, తమ బంధువుల సహాయంతో హైదరాబాద్ లోని డెన్వర్ స్కూల్ ఫర్ బ్లైండ్ లో పదో తరగతి వరకు చదువుకున్నారు. ఆ తరువాత ఇంటెర్మీడియట్లో సైన్స్ చదవాలనుకొని కళాశాలలో దరఖాస్తు చేసుకుంటే తనకున్న అంగవైకల్యం మూలాన ఎవరు అడ్మిషన్ ఇవ్వలేదు. విద్య అనేది అందరికి అందుబాటులో ఉండాలన్న కృత నిశ్చయం, ఎటువంటి వైకల్యం ఉన్నాకూడా ఒక వ్యక్తికీ కనీస హక్కైన విద్య అందరికి అందుబాటులో ఉండాలి అన్న ఆలోచనతో, విద్య వ్యవస్థపై కోర్టులో కేసు వేయగా. కోర్టు నిర్ణయంతో ఎట్టకేలకు ఆరునెలల తరువాత ఇంటర్మీడియట్లో సైన్స్ విభాగంలో అడ్మిషన్ సంపాదించాడు శ్రీకాంత్. ఇంటర్మీడియట్లో 98% మార్కులు సాధించినా కూడా భారతదేశంలో ఉన్నత విద్యాసంస్థల్లో చోటు దొరకక, అమెరికాలోని మస్సాచుస్సెట్స్ ఇన్స్టిట్యూట్ ఆఫ్ టెక్నాలజీలో ఉన్నత విద్య అభ్యసించారు. 

ఏపీజే అబ్దుల్ కలాం ప్రారంభించిన లీడ్ ఇండియా 2020 ఉద్యమంలో భాగంగా ఉన్న శ్రీకాంత్ 2005 నుండి యువ నాయకుడిగా వ్యవహరించాడు. 

అమెరికా నుండి తిరిగి వచ్చాక 2012లో రవి మంతా అనే మిత్రుడితో కలిసి బొల్లాంట్ ఇండస్ట్రీస్ ని స్థాపించాడు.

## వృత్తి జీవితం

2011లో అంగవైకల్య సమస్యలతో ఉన్న విద్యార్థులకోసం శ్రీకాంత్ "సమవాణి సెంటర్ ఫర్ చిల్డ్రెన్ విత్ మల్టిపుల్ డిసబిలిటీస్" అనే సంస్థని స్థాపించాడు, ఈ సంస్థ ద్వారా విద్యార్థులకు బ్రెయిలీ భాష, ఒకేషనల్ విద్య అందించడమే కాకుండా ఆర్థికంగా, నైతికంగా తోడుగా నిలిచాడు. 

శ్రీకాంత్ 2012లో రవి మంతా అనే మిత్రుడితో కలిసి బొల్లాంట్ ఇండస్ట్రీస్ ని స్థాపించాడు. బొల్లాంట్ ఇండస్ట్రీస్ ద్వారా వందలాది మంది దివ్యాంగులకి ఉపాధి అవకాశాలు కల్పించాడు. ఈ సంస్థ అభివృద్ధికి రతన్ టాటా ఇన్వెస్టర్గా దోహదపడుతున్నాడు. ప్రారంభం నుండి చురుగ్గా అభివృద్ధి చెందుతున్న బొల్లాంట్ ఇండస్ట్రీస్ 2018 నాటికి 150కోట్ల టర్నోవర్ సాధించింది.

2017 ఏప్రిల్ నెలలో శ్రీకాంత్ ఫోర్బ్స్ 30 లోపు 30 పత్రికలో ఆసియా వ్యాప్తంగా జరిగిన పోటీలో ఎంపికయ్యాడు. 

## పురస్కారాలు \ అవార్డ్స్
# విశిష్ట యువజన సేవా పురస్కారం
# తెలుగు ఫైన్ ఆర్ట్స్ సొసైటీ ఆఫ్ న్యూజెర్సీ ద్వారా యూత్ ఎక్సలెన్స్ అవార్డు 
# NDTV ఇండియన్ ఆఫ్ ది ఇయర్ అవార్డ్ 2015లో వ్యాపారవేత్త ఆఫ్ ది ఇయర్ 
# SMEలో ఎమర్జింగ్ విజేత - ప్రైడ్ ఆఫ్ టెలిగానా అవార్డ్స్ 2018 
# బిజినెస్ లైన్ యంగ్ చేంజ్ మేకర్ అవార్డ్ 2018 
# ECLIF మలేషియా ద్వారా ఎమర్జింగ్ లీడర్‌షిప్ అవార్డు - 2016 
# CII ద్వారా ఎమర్జింగ్ ఎంటర్‌ప్రెన్యూర్ ఆఫ్ ది ఇయర్ - 2016 
# 93వ ఇండియా సైన్స్ కాంగ్రెస్‌లో 2వ స్థానం 
# వన్ యంగ్ వరల్డ్ బై ఇయర్ ఆఫ్ ది ఇయర్ - 2019 
# TV9 ద్వారా నవ నక్షత్ర సన్మానం అవార్డు - 2019
# యంగ్ గ్లోబల్ లీడర్స్ 2021

## మూలాలు

వర్గం:1991 జననాలు
వర్గం:పారిశ్రామికవేత్తలు
వర్గం:తెలుగువారు
వర్గం:దివ్యాంగులు
అతియా శెట్టి

**అతియా శెట్టి** భారతదేశానికిసి చెందిన సినిమా నటి. ఆమె హిందీ సినీ నటుడు సునీల్ శెట్టి కూతురు. అతియా శెట్టి 2015లో హిందీ సినిమా ‘హీరో’ తో సినీరంగంలోకి అడుగుపెట్టింది.
## నటించిన సినిమాలు

## మూలాలు

## బయటి లింకులు
* 

వర్గం:1992 జననాలు
వర్గం:భారతీయ సినిమా నటీమణులు
హరికిరణ్ చేరెడ్డి

**హరికిరణ్ చేరెడ్డి**, తెలంగాణకు చెందిన వ్యాపారవేత్త, ఏంజెల్ ఇన్వెస్టర్, అంతర్జాతీయ బ్యాడ్మింటన్ క్రీడాకారుడు. హెచ్.ఆర్.వి. గ్లోబల్ లైఫ్ సైన్సెస్ మేనేజింగ్ డైరెక్టర్. గతంలో సుజనా ఎనర్జీ లిమిటెడ్ మేనేజింగ్ డైరెక్టర్‌గా పనిచేశాడు.

## జననం, విద్య
హరికిరణ్ చేరెడ్డి 1980, మే 19న తెలంగాణ రాష్ట్ర రాజధాని హైదరాబాద్‌లో జన్మించాడు. ఉస్మానియా విశ్వవిద్యాలయం నుండి కంప్యూటర్ సైన్స్ ఇంజనీర్ డిగ్రీని, కాలిఫోర్నియా విశ్వవిద్యాలయం నుండి సప్లై-చైన్ మేనేజ్‌మెంట్, ఫైనాన్స్‌లో ఎంబిఎ పట్టా పొందాడు.

## వ్యాపారరంగం
భారతదేశంలోని బ్యాంక్ ఆఫ్ అమెరికాకు బిజినెస్ మేనేజ్‌మెంట్ ఆపరేషన్స్ హెడ్‌గా తన వృత్తిని ప్రారంభించిన హరికిరణ్, అధునాతన ఎల్ఈడి లైటింగ్ సొల్యూషన్స్‌ను రూపొందించడంలో ప్రత్యేకత కలిగిన సుజనా ఎనర్జీ (సౌర ఉత్పత్తులు, పునరుత్పాదక విద్యుత్ ఉత్పత్తి పరిష్కారాలు) అనే కంపెనీని స్థాపించాడు. ఫార్మాస్యూటికల్ కంపెనీ అయిన శ్రీయం ల్యాబ్స్ ఎగ్జిక్యూటివ్ డైరెక్టర్‌గా కుటుంబ వ్యాపారంలో చేరి, దానిని విస్తరించాడు. ఎన్ఎస్ఈ, బిఎస్ఈలో జాబితా చేయబడిన లారస్ ల్యాబ్స్‌కు విక్రయించాడు. ఎనర్జీ & ఎన్విరాన్‌మెంట్‌పై కాన్ఫెడరేషన్ ఆఫ్ ఇండియన్ ఇండస్ట్రీ ప్యానెల్‌లో సభ్యుడిగా పనిచేశాడు.

## బ్యాడ్మింటన్
హరికిరణ్ అనేక సీనియర్ నేషనల్ ఛాంపియన్‌షిప్‌లలో భారతదేశానికి ప్రాతినిధ్యం వహించాడు. ప్రస్తుత ప్రపంచ ర్యాంకింగ్ లలో పురుషుల డబుల్స్‌లో 204, వరల్డ్ టూర్ ర్యాంకింగ్ పురుషుల డబుల్స్‌లో 142 లలో ఉన్నాడు. ప్రపంచవ్యాప్తంగా 20 అంతర్జాతీయ టోర్నమెంట్లలో భారతదేశానికి ప్రాతినిధ్యం వహించాడు.

## మూలాలు

వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:జీవిస్తున్న ప్రజలు
వర్గం:1980 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా వ్యాపారవేత్తలు
వర్గం:హైదరాబాదు జిల్లా క్రీడాకారులు
శ్రీనిధి శెట్టి

**శ్రీనిధి శెట్టి** భారతదేశానికి చెందిన సినిమా నటి. ఆమె మొదట మోడలింగ్ రంగంలోకి అడుగుపెట్టి 2015లో మిస్ కర్ణాటక, మిస్ బ్యూటీఫుల్ స్మైల్, 2016లో మిస్ సుప్రనేషనల్ ఇండియా టైటిల్స్‌ను గెలుచుకొని 2018లో కె.జి.యఫ్ సినిమా ద్వారా సినీరంగంలోకి అడుగు పెట్టింది.

## బాల్యం, విద్యాభ్యాసం
1991 అక్టోబరు 21న బంట్ కమ్యూనిటీకి చెందిన తులువర్స్ మంగళూరు కుటుంబంలో శ్రీనిధి రమేష్ శెట్టి జన్మించింది. ఆమె తండ్రి రమేష్ శెట్టి ముల్కి పట్టణానికి చెందినవాడు, తల్లి కుశల తల్లిపాడి గుత్తు, కిన్నిగోలికి చెందినది. ఆమె శ్రీ నారాయణ గురు ఇంగ్లీషు మీడియం స్కూల్‌లో చదువుకుంది, తర్వాత సెయింట్ అలోసియస్ ప్రీ-యూనివర్శిటీ కాలేజీలో ప్రీ-యూనివర్శిటీ కోర్సు చదివింది. ఆమె బెంగుళూరులోని జైన్ యూనివర్శిటీ నుండి బ్యాచిలర్ ఆఫ్ ఎలక్ట్రికల్ ఇంజినీరింగ్ డిగ్రీని పొందింది. ఈ డిగ్రీ డిస్టింక్షన్‌తో పట్టభద్రురాలైంది.

## నటించిన సినిమాలు

## మూలాలు

వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
యర్రా కృష్ణమూర్తి

**యర్రా కృష్ణమూర్తి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతను 1989 నుండి 1997 వరకు పార్వతీపురం నియోజకవర్గం నుండి రెండుసార్లు ఎమ్మెల్యేగా పని చేశాడు.
## మూలాలు

వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:తెలుగుదేశం పార్టీ రాజకీయ నాయకులు
యర్రా అన్నపూర్ణమ్మ

**యర్రా అన్నపూర్ణమ్మ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆమె 1997 నుండి 1999 వరకు పార్వతీపురం నియోజకవర్గం  ఎమ్మెల్యేగా పని చేసింది.
## రాజకీయ జీవితం
యర్రా అన్నపూర్ణమ్మ  ఆమె భర్త యర్రా కృష్ణమూర్తి మరణాంతరం తెలుగుదేశం పార్టీ ద్వారా రాజకీయాల్లోకి వచ్చి 1997లో జరిగిన ఉప ఎన్నికలో పార్వతీపురం నియోజకవర్గం టీడీపీ అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికైంది.
## మరణం
యర్రా అన్నపూర్ణమ్మ అనారోగ్యంతో బాధపడుతూ తన స్వగ్రామం కృష్ణపల్లిలో 2019 జనవరి 10న మరణించింది. 
## మూలాలు

వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా మహిళా రాజకీయ నాయకులు
వర్గం:ఆంధ్రప్రదేశ్ శాసన సభ్యులు
వర్గం:తెలుగుదేశం పార్టీ రాజకీయ నాయకులు
బొబ్బిలి చిరంజీవులు

**బొబ్బిలి చిరంజీవులు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014 నుండి 2019 వరకు పార్వతీపురం నియోజకవర్గం ఎమ్మెల్యేగా పని చేశాడు.   చిరంజీవులు 2020 నవంబర్ 6న ఆంధ్రప్రదేశ్ తెలుగుదేశం పార్టీ రాష్ట్ర కార్యనిర్వాహక కార్యదర్శిగా నియమితుడయ్యాడు.
## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా రాజకీయ నాయకులు
1965 నంది పురస్కారాలు

**నంది పురస్కారాలు** అనేవి ఆంధ్రప్రదేశ్ ప్రభుత్వం తెలుగు సినిమాలకు ఏటా ఇచ్చే పురస్కారాలు. తెలుగు చరిత్ర, కళలకు ప్రతీకలలో ఒకటైన లేపాక్షి నంది పేరిట ఉత్తమ చిత్రాలకు,, ఉత్తమ కళాకారులకు ఈ పురస్కారాలు ఇస్తారు. ఈ సంప్రదాయం 1964 సంవత్సరములో ప్రారంభమైనది. ఆ రోజులలో చిత్ర నిర్మాణము చాలా తక్కువగా ఉండేది, ఏడాదికి సుమారు 25 నుండి 30 వరకు చిత్రాలు మాత్రమే తయారవుతుండేవి. రాను రాను వాటి సంఖ్య 125 నుండి 130 వరకూ పెరిగింది. చిత్ర నిర్మాణం సరళి, నాణ్యత, ప్రమాణాలు తగ్గుతూ భారీ వ్యయ ప్రయాసలకు లోనవుతుంది. మొదటిలో బంగారు, రజిత, కాంస్య నంది అనే 3 బహుమతులూ కథకు 2 బహుమతులూ, మొత్తము 5 పురస్కారాలుండేవి. చిత్ర నిర్మాణములో అన్ని శాఖలకు గుర్తింపు, ప్రోత్సాహము అందించే విధంగా ఇప్పుడు 42 నందులకు పెరిగినవి.

## 1965 నంది పురస్కార విజేతల జాబితా

## మూలాలు

వర్గం:నంది పురస్కారాలు
మరిశర్ల శివున్నాయుడు

**మరిశర్ల శివున్నాయుడు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పార్వతీపురం నియోజకవర్గం నుండి 1985, 1999లో రెండుసార్లు ఎమ్మెల్యేగా గెలిచాడు.
## రాజకీయ జీవితం
మరిశర్ల శివున్నాయుడు కాంగ్రెస్ పార్టీ ద్వారా రాజకీయాల్లోకి వచ్చి  పార్టీలో వివిధ హోదాల్లో పని చేసి 1989, 1994లో జరిగిన అసెంబ్లీ ఎన్నికల్లో పార్వతీపురం నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి యర్రా కృష్ణమూర్తి చేతిలో ఓడిపోయాడు. ఆయన 1999  అసెంబ్లీ ఎన్నికల్లో టీడీపీ అభ్యర్థి ద్వారపురెడ్డి ప్రతిమాదేవి పై గెలిచి  తొలిసారి ఎమ్మెల్యేగా అసెంబ్లీకి ఎన్నికయ్యాడు. 
## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1999)
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా వ్యక్తులు
సవరపు జయమణి

**సవరపు జయమణి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1996 mptc ,2001 zptc and 
2009లో పార్వతీపురం నియోజకవర్గం నుండి  ఎమ్మెల్యేగా గెలిచింది.

## రాజకీయ జీవితం
సవరపు జయమణి కాంగ్రెస్ పార్టీలో వివిధ హోదాల్లో పని చేసి 2009లో పార్వతీపురం నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికైంది. ఆమె రాష్ట్ర విభజన అనంతరం జరిగిన  2014 ఎన్నికలకు ముందు వైఎస్సార్ కాంగ్రెస్ పార్టీలో చేరింది. జయమణి ఆ తరువాత వైఎస్ఆర్ కాంగ్రెస్ పార్టీలో రాష్ట్ర కార్యదర్శిగా, వైఎస్ఆర్సీపీ రాష్ట్ర మధ్యపాన నిషేధ కమిటీ సభ్యురాలుగా వివిధ హోదాల్లో పని చేసింది. 
## మూలాలు

వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా మహిళా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
1983 నంది పురస్కారాలు

ఆంధ్రప్రదేశ్ ప్రభుత్వం ప్రతి సంవత్సరం అందించే నంది అవార్డులు. 1964లో తొలిసారిగా ప్రదానం చేశారు.

## 1983 నంది అవార్డుల విజేతల జాబితా

* ఉత్తమ స్క్రీన్ రైటర్స్ : పాలగుమ్మి పద్మరాజు, ఆర్.కె.ధర్మరాజు (బహుదూరపు బాటసారి)
* రెండవ ఉత్తమ స్క్రీన్ రైటర్ : K.S.చంద్రమూర్తి (ఆనంద భైరవి)
* ఉత్తమ నటుడు : కమల్ హాసన్
* ఉత్తమ సహాయ నటుడు: పి.ఎల్.నారాయణ
* ఉత్తమ నటి: జయసుధ
* ఉత్తమ సహాయ నటి: కె. శకుంతల
* ఉత్తమ బాల నటుడు: మాస్టర్ హరి
* ఉత్తమ సినిమాటోగ్రాఫర్: ఎస్.గోపాల్ రెడ్డి
* ఉత్తమ స్క్రీన్ ప్లే: టి.కృష్ణ
* ఉత్తమ సంభాషణ రచయిత: దాసరి నారాయణరావు
* ఉత్తమ పాటల రచయిత: శ్రీశ్రీ
* ఉత్తమ ఎడిటర్: జి.జి.కృష్ణారావు
* ఉత్తమ నేపథ్య గాయకుడు:ఎస్.పి.బాలసుబ్రహ్మణ్యం
* ఉత్తమ నేపథ్య గాయని : ఎస్.జానకి
* ఉత్తమ సంగీత దర్శకుడు: జంధ్యాల
* ఉత్తమ కళా దర్శకుడు: తోట తరణి

* జాతీయ సమగ్రత కోసం ఉత్తమ చిత్రం: విముక్తి కోసం
* మొదటి ఉత్తమ డాక్యుమెంటరీ చిత్రం: పెంబర్తి లోహకళ
* రెండవ ఉత్తమ డాక్యుమెంటరీ చిత్రం: స్వరం మీ చేతిలో ఉంది
* మూడో ఉత్తమ డాక్యుమెంటరీ చిత్రం: అందరం ఒక్కటే

## మూలాలు
1998 నంది పురస్కారాలు

నంది అవార్డులుని ప్రతి సంవత్సరం ఆంధ్రప్రదేశ్, తెలుగు సినిమా కోసం రాష్ట్ర ప్రభుత్వం అందజేస్తుంది. "నంది" అంటే "ఎద్దు", లేపాక్షి వద్ద ఉన్న పెద్ద గ్రానైట్ నంది పేరు మీద ఈ పురస్కారాలు అందిచబడుతున్నాయి. ఇది ఆంధ్రప్రదేశ్ యొక్క సాంస్కృతిక, చారిత్రక చిహ్నం. నంది అవార్డులు నాలుగు విభాగాలలో అందించబడతాయి: బంగారు, వెండి, కాంస్య, రాగి.

1998 సంవత్సరానికి నంది అవార్డులను 1999 మార్చి 18న హైదరాబాద్‌లోని లలిత కళా తోరణంలో అందించారు.

## 1998 నంది అవార్డుల విజేతల జాబితా

## సూచనలు
1999 నంది పురస్కారాలు

1999 సంవత్సరానికి నంది అవార్డులు హైదరాబాద్‌లో జరిగిన ఒక సమావేశంలో ఆంధ్రప్రదేశ్ ప్రభుత్వం ప్రకటించింది. వెంకటేష్ నటించిన కలిసుందాంరా ఉత్తమ చిత్రం అవార్డును గెలుచుకుంది, తర్వాత నీ కోసం, ప్రేమ కథ. కలిసుందం రా చిత్రానికి వెంకటేష్ ఉత్తమ నటుడి అవార్డును, మహేశ్వరి నీ కోసం ఉత్తమ నటిగా, రాంగోపాల్ వర్మ ప్రేమ కథకు ఉత్తమ దర్శకుడిగా అవార్డును గెలుచుకున్నారు.

## 1999 నంది అవార్డుల విజేతల జాబితా

## మూలాలు
2005 నంది పురస్కారాలు

నంది అవార్డులు ప్రతి సంవత్సరం ఆంధ్రప్రదేశ్, తెలుగు సినిమా కోసం రాష్ట్ర ప్రభుత్వంచే అందజేస్తారు. "నంది" అంటే "ఎద్దు", లేపాక్షి వద్ద ఉన్న పెద్ద గ్రానైట్ నంది పేరు మీద అవార్డులు ప్రవేశ పెట్టబడ్డాయి - ఇది ఆంధ్రప్రదేశ్ యొక్క సాంస్కృతిక, చారిత్రక చిహ్నం. నంది అవార్డులు బంగారు, వెండి, కాంస్య, రాగి నాలుగు విభాగాలలో అందించబడతాయి.

## 2005 నంది అవార్డుల విజేతల జాబితా

## సూచనలు
2008 నంది పురస్కారాలు

2008 సంవత్సరానికి నంది అవార్డులను 24 అక్టోబర్ 2009న హైదరాబాద్‌లో ప్రకటించారు.

## నంది అవార్డులు 2008 విజేతల జాబితా

## సూచనలు
చండేలాలు

**జేజకభుక్తికి చెందిన చండేలాలు** మధ్య భారతదేశంలోని రాజపుత్ర రాజవంశంకి చెందినవారు. వారు 9వ, 13వ శతాబ్దాల మధ్య బుందేల్‌ఖండ్ ప్రాంతాన్ని పాలించారు.
## ప్రారంభ కాలం
చండేలాలు మొదట్లో కన్యాకుబ్జ (కన్నౌజ్) గుర్జార-ప్రతిహారుల సామంతులుగా ఉండేవారు. 10వ శతాబ్దపు చండేలా పాలకుడు యశోవర్మన్ ఆచరణాత్మకంగా స్వతంత్రుడయ్యాడు, అయినప్పటికీ అతను ప్రతిహార ఆధిపత్యాన్ని అంగీకరించాడు.  అతని వారసుడు ధంగా కాలం నాటికి, చండేలాలు సార్వభౌమాధికారంగా మారారు.  పొరుగున ఉన్న రాజవంశాలతో, ముఖ్యంగా మాల్వాలోని పరమారాస్, త్రిపురిలోని కలచూరిలతో యుద్ధం చేయడంతో వారి శక్తి పెరిగింది.  11వ శతాబ్దం నుండి, చండేలాలు ఘజ్నావిడ్‌లు, ఘురిద్‌లతో సహా ఉత్తర ముస్లిం రాజవంశాల దాడులను ఎదుర్కొన్నారు.  చహమానా, ఘురిద్ దండయాత్రల తరువాత 13వ శతాబ్దం ప్రారంభంలో చండేలా శక్తి సమర్థవంతంగా ముగిసింది.
## ప్రసిద్ధి
చండేలాలు వారి కళ, వాస్తుశిల్పానికి ప్రసిద్ధి చెందారు, ముఖ్యంగా వారు ఖజురహోలోని దేవాలయాలకు. ఇతర ప్రదేశాలలో అనేక దేవాలయాలు, నీటి వనరులకు, రాజభవనాలకు, కోటలకు, అజైఘర్, కళింజర్ వంటి వాటికి ప్రాధాన్యత ఇచ్చారు.
## రాజ్య మూలాలు
బలభద్ర-విలాస, ప్రబోధ-చంద్రోదయ వంటి సమకాలీన గ్రంథాలు, చందేలాలు పురాణ చంద్ర రాజవంశం (చంద్రవంశ)కి చెందినవారని సూచిస్తున్నాయి. 954 CE ఖజురహో శాసనం రాజవంశం మొదటి రాజు నన్నుక అత్రి కుమారుడైన చంద్రత్రేయ ఋషి వంశస్థుడని పేర్కొంది. 1002 CE ఖజురహో శాసనం కొద్దిగా భిన్నమైన వృత్తాంతాన్ని అందిస్తుంది, దీనిలో చంద్రత్రేయను ఇందు (చంద్రుడు), అత్రి మనవడుగా పేర్కొనబడింది. 1195 CE బఘరీ శాసనం, 1260 CE అజయ్‌గఢ్ శాసనం ఒకే విధమైన ఖాతాలను కలిగి ఉన్నాయి. బలభద్ర-విలాస చండేల పూర్వీకులలో అత్రిని కూడా పిలుస్తారు.  మరొక ఖజురహో శాసనం చందేలా రాజు ధంగాను యాదవుల వృష్ణి వంశానికి చెందిన సభ్యునిగా వర్ణిస్తుంది (అతను కూడా చంద్ర రాజవంశంలో భాగమని చెప్పుకున్నాడు).
## మూలాలు

వర్గం:చరిత్ర
వర్గం:చరిత్రకారులు
జేడ్ మొక్క

thumb|జేడ్ ప్లాంట్
**జేడ్ మొక్క** (ఆగ్లం: Jade plant) ఇది ఇంటి లోపల పెంచుకునే మొక్క.. ఇది వాస్తు పరంగానూ మంచిదని శాస్త్ర పండితులు చెబుతున్నారు.

అత్యంత ప్రజాదరణ పొందిన ఇండోర్ ప్లాంట్లలో జేడ్ ఒకటి. ప్రపంచవ్యాప్తంగా 40 రకాలకు పైగా జేడ్ మొక్కలు ఉన్నాయి. వీటిలో సాధారణంగా బ్లూ బర్డ్ జేడ్, గొల్లమ్, సిల్వర్ డాలర్ జేడ్, హార్బర్ లైట్స్, లేడీ ఫింగర్స్  జేడ్, హాబిట్, పింక్ జేడ్ విరివిగా అందుబాట్లో ఉంటాయి.

## ప్రాముఖ్యత
అలోవెరా, మనీ ప్లాంట్‌, లక్కీ బాంబూ, స్నేక్ ప్లాంట్, అరెకా పామ్, జేడ్ ప్లాంట్.. ఇలాంటి ఇండోర్ మొక్కలు ఫెంగ్ షుయ్ (Feng Shui) ప్రకారం నెగెటివ్ ఎనర్జీని బయటకు పంపించడమేకాక అందం, ఆనందం, ఆరోగ్యం కలిగిస్తాయి. సాధారణంగా జేడ్ ప్లాంట్, లక్కీ ప్లాంట్, మనీ ప్లాంట్ అని పిలుచుకునే ఈ మొక్క  శాస్త్రీయనామం క్రాసులా ఒవాటా (Crassula ovata). ఈ మొక్కను సిల్వర్ డాలర్ ప్లాంట్, ఫార్చ్యూన్ ట్రీ అని కూడా అంటారు. ఇది దక్షిణాఫ్రికాలోని క్వాజులు-నాటల్, తూర్పు కేప్ ప్రావిన్సులు, మొజాంబిక్‌కు చెందినది. అయితే ఇప్పుడు ప్రపంచవ్యాప్తంగా ఇంట్లో పెరిగే మొక్కగా జేడ్ సాధారణమైంది. ఇది ఎక్కువ జనాదరణ పొందడానికి ప్రధానకారణం తక్కువ స్థాయి సంరక్షణ కావచ్చు. జేడ్ మొక్కకు తక్కువ నీరు అవసరం. అలాగే ఎలాంటి వాతావరణ పరిస్థితులలోనైనా జీవించగలదు. ఇది సానుకూల శక్తిని ఇనుడింపచేసి అదృష్టాన్ని కలిగిస్తుందని నమ్మకం.

## పెంపకం
కలబంద(Aloe Vera) మొక్కల మాదిరిగానే, జేడ్ మొక్కకు కూడా కొన్న నీళ్లు మాత్రమే అవసరం ఉంటుంది. ఇది మెట్ట నేలల్లో కూడా బాగా పెరుగుతుంది. దాని మందపాటి ఆకులు అవపాతం ద్వారా ఎక్కువ నీటిని కోల్పోకుండా చూసుకుంటాయి. దీన్ని నేరుగా సూర్యకాంతి కింద ఉంచవద్దు. అలాగే ఎక్కువ నీరు పెట్టవద్దు ఎందుకంటే ఈ మొక్క పెరుగుదలకు ఆటంకం కలుగుతుంది.

## ప్రయోజనాలు
తక్కువ శ్రమతో గుబురుగా పెరిగే జేడ్ ప్లాంట్ ఇంటికి చక్కని శోభనిస్తుంది. క్రాసులేసియన్ యాసిడ్ మెటబాలిజం (CAM)ని అనుసరించే ఈ మొక్క రాత్రిపూట దాని చిన్న రంధ్రాలను తెరుస్తుంది. ఇది కార్బన్ డయాక్సైడ్ ను గ్రహించేలా చేస్తుంది. తద్వారా పరిసరాల్లో గాలిని శుద్ధి చేస్తుంది. అంతేకాకుండా ఈ జేడ్ మొక్కలో ఔషధ గుణాలు కూడా మెండుగా ఉన్నాయి.

## మూలాలు


వర్గం:మొజాంబిక్ వృక్షజాలం
వర్గం:ఇంటి మొక్కలు
కొండూరు (అయోమయనివృత్తి)

## ఆంధ్రప్రదేశ్

* కొండూరు వీరరాఘవాచార్యులు - గుంటూరు జిల్లా, తెనాలి మండలంలోని, కోపల్లె గ్రామంలో జన్మించిన తెలుగు సాహితీవేత్త, పండితుడు.
* జి.కొండూరు మండలం - ఎన్టీఆర్ జిల్లాకు చెందిన మండలం
* కొండూరు (జి.కొండూరు) - ఎన్టీఆర్ జిల్లా నందిగామ మండలం లోని గ్రామం. 
* కొండూరు (అచ్చంపేట మండలం) -పల్నాడు జిల్లా అచ్చంపేట మండలం లోని గ్రామం. 
* కొండూరు (అట్లూరు మండలం) - వైఎస్‌ఆర్ జిల్లా, అట్లూరు మండలంలోని గ్రామం.
* కొండూరు (లేపాక్షి మండలం) - అనంతపురం జిల్లా లేపాక్షి మండలం లోని గ్రామం. 
* కొండూరు (పెండ్లిమర్రి మండలం) - వైఎస్ఆర్ కడప జిల్లా పెండ్లిమర్రి మండలం లోని గ్రామం
* కొండూరు (పెనగలూరు మండలం) - వైఎస్ఆర్ కడప జిల్లా పెనగలూరు మండలం లోని గ్రామం
* కొండూరు (పెద్దవడుగూరు మండలం) - అనంతపురం జిల్లా పెద్దవడుగూరు మండలంలోని గ్రామం.

## తెలంగాణ

* కొండూరు (రాయపర్తి) - వరంగల్ జిల్లా, రాయపర్తి మండలం లోని గ్రామం
* కొండూరు (మర్రిగూడ మండలం) - నల్గొండ జిల్లా, మర్రిగూడ మండలంలోని గ్రామం
* కొండూరు (పెంట్లవెల్లి మండలం) - నాగర్‌కర్నూలు జిల్లా, పెంట్లవెల్లి మండలంలోని గ్రామం
జగ్ జగ్ జీయో

**జగ్‌ జగ్‌ జీయో** 2022లో విడుదలకానున్న హిందీ సినిమా. ధర్మ ప్రొడక్షన్స్, వయాకామ్ 18 స్టూడియోస్ బ్యానర్‌లపై హిరు యశ్‌ జోహార్‌, కరణ్ జోహార్, అపూర్వ మెహతా నిర్మించిన ఈ సినిమాకు రాజ్‌ మెహతా దర్శకత్వం వహించాడు. వరుణ్ ధావన్,  కియారా అద్వానీ, అనిల్ కపూర్, నీతూ కపూర్‌ ప్రధాన పాత్రల్లో నటించిన ఈ సినిమా ట్రైలర్‌ను మే 22న విడుదల చేసి, సినిమాను జూన్ 24న విడుదల కానుంది.
## నటీనటులు
*వరుణ్ ధావన్
* కియారా అద్వానీ
* అనిల్ కపూర్
* నీతూ కపూర్‌  
*ప్రజక్త కోలి
* మనీష్ పాల్
* వరుణ్ సూద్
*టిస్కా చోప్రా
*ఎల్నాజ్ నోరౌజీ
*సుపర్ణ మార్వా

## మూలాలు

## బయటి లింకులు
* 

వర్గం:2022 సినిమాలు
వర్గం:హిందీ సినిమాలు
వయాకామ్ 18 స్టూడియోస్

**వయాకామ్ 18 స్టూడియోస్** ముంబై కేంద్రంగా ఉన్న వయాకామ్ 18 ( పారామౌంట్ నెట్‌వర్క్స్ EMEAA, నెట్‌వర్క్ 18) సంయుక్త సంస్థ. వయాకామ్ 18 మోషన్ పిక్చర్స్ 2011 నుండి ట్రాన్స్‌ఫార్మర్స్: డార్క్ ఆఫ్ ది మూన్‌ సినిమాతో పంపిణి ప్రారంభించి భారతదేశం, బంగ్లాదేశ్, శ్రీలంక దేశాలలో పారామౌంట్ పిక్చర్స్ ద్వారా సినిమాలను పంపిణీ చేస్తుంది.
## నిర్మించిన సినిమాలు

## మూలాలు

వర్గం:2006 స్థాపితాలు
తిరువూరు

**తిరువూరు** ఆంధ్రప్రదేశ్, ఎన్టీఆర్ జిల్లా పట్టణం. దీనిలో పాత తిరువూరు, ఇతర గ్రామాలు ఉన్నాయి.
## భౌగోళికం
విజయవాడకు ఉత్తరంగా 87 కి.మీ దూరంలో జాతీయ రహదారి-30 పైన ఉంది.ఇది తిరువూరు మండలంలో భాగం. 2011 జనగణన ప్రకారం, విస్తీర్ణం 27.67 కి.మీ2 (10.68 చ. మై).

## జనగణన వివరాలు
2011 జనగణన ప్రకారం,మొత్తం జనాభా 34173.

## రవాణా సౌకర్యాలు
జాతీయ రహదారి-30 విజయవాడ - జగదల్పూర్ రహదారి మార్గంలో ఈ పట్టణం ఉంది. దగ్గరి రైల్వే స్టేషన్ మధిర.

## పరిపాలన
పట్టణ పరిపాలన తిరువూరు నగర పంచాయితీ ద్వారా చేస్తుంది. ఇది 2011 లో ఏర్పడింది. దీనిలో ఇరవై వార్డులుండగా, 17 వార్డులు ఎస్సి, ఎస్టీ, వెనుకబడిన తరగతులకు కేటాయించారు. మిగతా మూడు సాధారణ తరగతికి చెందిన వార్డులు.

## మూలాలు

వర్గం:ఎన్టీఆర్ జిల్లా పట్టణాలు
బృందా

**బృందా** భారతదేశానికి చెందిన సినిమా కొరియోగ్రాఫర్, దర్శకురాలు. ఆమె 1987లో సినీరంగంలోకి అడుగుపెట్టి 1998లో మలయాళం సినిమా 'దయ' సినిమాకు ఉత్తమ కొరియోగ్రాఫర్‌గా జాతీయ అవార్డు అందుకొని 2022లో హే సినామికా సినిమా ద్వారా దర్శకురాలిగా తన మొదటి సినిమాకు దర్శకత్వం వహించింది.
## పని చేసిన సినిమాలు

## అవార్డ్స్

## మూలాలు

వర్గం:సినిమా దర్శకులు
వర్గం:సినిమా నటులు
ప్రకాశ్ కారత్

**ప్రకాశ్‌ కారత్‌** భారతదేశానికి చెందిన రాజకీయ నాయకుడు. He
2005 నుండి 2015 వరకు సీపీఐ(మార్కిస్ట్సు) పార్టీ జాతీయ ప్రధాన కార్యదర్శిగా పని చేశాడు.

## కారత్ జనరల్ సెక్రటరీగా ఉన్న సమయంలో లోక్ సభ ఎన్నికల ఫలితాలు

## మూలాలు

వర్గం:1948 జననాలు
వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
అటాక్: పార్ట్ 1

**అటాక్‌: పార్ట్‌ 1** 2022లో విడుదలైన హిందీ సినిమా. ఏకె ప్రొడక్షన్స్, పెన్ ఇండియా లిమిటెడ్ బ్యానర్‌లపై జయంతిలాల్ గాద, అజయ్ కపూర్, భౌమిక్ గొందాలియా నిర్మించిన ఈ సినిమాకు ల‌క్ష్యరాజ్ ఆనంద్ ద‌ర్శ‌క‌త్వం వహించాడు. జాన్‌ అబ్రహం, జాక్వెలిన్ ఫెర్నాండేజ్, రకుల్ ప్రీత్ సింగ్, ప్రకాష్ రాజ్ ప్రధాన పాత్రల్లో నటించి ఈ సినిమా ఏప్రిల్ 1న ప్రపంచవ్యాప్తంగా థియేటర్లలో విడుద‌లై న మే 27 నుంచి హాట్‌స్టార్‌ ఓటీటీలో విడుదలైంది.

## నటీనటులు

*జాన్ అబ్రహం - అర్జున్ షెర్గిల్‌ 
*జాక్వెలిన్ ఫెర్నాండేజ్ - అయేషా 
*రకుల్ ప్రీత్ సింగ్ - డాక్టర్ సబాహా ఖురేషీ 
* ప్రకాష్ రాజ్ - వడ్రాజ్ కుమార్ సుబ్రమణ్యం 
*రత్న పాఠక్ షా - శాంతి షెర్గిల్‌, అర్జున్ తల్లి 
*సెరెనా వాలియా 
*ఎల్హామ్ ఎహ్సాస్ - హమీద్ గుల్‌ 
*రజిత్ కపూర్ - దిగ్విజయ్ సింగ్, హోం మంత్రి 
*కిరణ్ కుమార్ - భారత ఆర్మీ చీఫ్‌ 
*హబీబ్ అల్ ఐద్రూస్ - రెహ్మాన్ గుల్‌ 
* మీర్ మెహ్రూస్
* జైమిని పాఠక్
*బాబ్రాక్ అక్బరీ - ముస్తఫా 
*నిమిష్ దేశాయ్ - ప్రధానమంత్రి
*హుస్సేన్‌గా ఆశిష్ నిజవాన్
*షానవాజ్ భట్ - సక్లైన్‌ 
*వికాస్‌ తోమర్‌ - హోంమంత్రి సహాయకురాలు 
*రంజిత్ పునియా 
*రంజీత్ సింగ్
*కరణ్ మెహత్ - షాహిద్‌ 

## మూలాలు

వర్గం:2022 సినిమాలు
వర్గం:హిందీ సినిమాలు
బృందా కారత్

**బృందా కారత్** భారతదేశానికి చెందిన రాజకీయ నాయకురాలు. ఆమె 2005లో పశ్చిమ బెంగాల్ నుంచి రాజ్య‌స‌భ‌కు ఎన్నికై, ప్రస్తుతం సీపీఐ (మార్కిస్ట్సు) పార్టీలో పొలిట్‌బ్యూరో సభ్యురాలిగా పని చేస్తుంది. బృందా కారత్ రాజకీయాల్లోకి రాకముందు లండ‌న్‌లోని ఏయిర్ ఇండియాలో నాలుగేళ్ల‌పాటు ప‌ని చేసింది.
## రాజకీయ జీవితం
బృందా కారత్ 1971లో క‌ల‌క‌త్తాలో విద్యార్థి ఉద్య‌మాల‌తో ఆమె రాజ‌కీయాల్లోకి వచ్చి  1971 లో సీపీఎం పార్టీలో చేరింది. ఆమె ట్రేడ్ యూనియన్స్ కార్య‌కల‌పాల్లో పాల్గోనేందుకు క‌ల‌క‌త్తా నుండి ఢిల్లీకి మ‌కాం మార్చి, ఉత్త‌ర ఢిల్లీలోని టెక్స్‌టైల్ మిల్లుల యూనియ‌న్ ఆర్గ‌నైజ‌ర్‌గా ప‌ని చేయ‌డం ప్రారంబించింది. బృందా  దేశంలో ఉన్న అత్యాచార నిరోధ‌క చ‌ట్టాల‌లో సంస్క‌ర‌ణ‌ల కోసం విస్తృత ప్ర‌చారం చేపట్టింది. ఆమె 1993 నుంచి 2004 వ‌ర‌కు ఆల్ ఇండియా డెమోక్రాటిక్ వుమెన్స్ అసోసియేష‌న్ (ఐద్వా) ప్ర‌ధాన కార్య‌ద‌ర్శిగా ప‌ని చేసింది.

బృందా కారత్ 2005లో పశ్చిమ బెంగాల్ నుంచి రాజ్యసభకు ఎన్నికై, అదే సంవత్సరం సీపీఎం పార్టీలో పొలిట్‌బ్యూరోలో సభ్యురాలిగా నియ‌మితులై, సీపీఎం పార్టీలో పొలిట్‌బ్యూరోలో సభ్యురాలిగా తొలి మ‌హిళగా గుర్తింపు పొందింది.

## మూలాలు

## బయటి లింకులు
* 

వర్గం:1947 జననాలు
వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
హలో జూన్

**హలో జూన్‌** 2022లో విడుదలైన తెలుగు సినిమా. 2019లో మలయాళంలో విడుదలైన ‘జూన్‌’ సినిమాను మోజ్విత్‌ అండ్‌ చరణ్‌ తేజ్‌ సమర్పణలో యాంట్స్‌ టు ఎలిఫెంట్స్‌ సినిమాస్‌ కో ప్రొడక్షన్‌  బ్యానర్‌పై  అనిల్‌ రెడ్డి  తెలుగులో ‘హలో జూన్‌’ పేరుతో డబ్బింగ్ చేసి విడుదల చేశాడు. రజిషా విజయన్, జోజు జార్జ్, అశ్వతీ మీనన్ ప్రధాన పాత్రల్లో నటించిన ఈ సినిమాకు అహ్మద్‌ కబీర్‌ దర్శకత్వం వహించగా ఏప్రిల్‌ 1న ఆహా ఓటీటీలో విడుదలైంది.
## కథ
జూన్ (రజిషా విజయన్) ఇంటర్మీడియట్ చేయడానికి కాలేజీలో చేరుతుంది, అదే కాలేజీలో తన క్లాస్ లో ఉన్న అబ్బాయిని చూసి ప్రేమలో పడుతుంది. ఆ తరువాత ఆమె తన ప్రేమని   ఆ అబ్బాయికి ఎలా వ్యక్త పరిచింది, కాలేజ్ కు వెళ్లిన దగ్గర నుండి ఆమెకు 26 సంవత్సరాలు వచ్చే వరకు ఆమె తన తల్లితండ్రుల  నుండి ఎలాంటి పరిస్థితిని ఎదుర్కొంది?  అనేదే మిగతా సినిమా కథ.
## నటీనటులు
*రజిషా విజయన్
*సర్జానో ఖలీద్‌
*అర్జున్ అశోకన్
*జోజు జార్జ్
*అశ్వతి మీనన్
*సన్నీ వేన్
* అజు వర్గీస్
* జాలీ చిరయత్
* శృతి జయన్

## సాంకేతిక నిపుణులు
*బ్యానర్:  ఆంట్స్ టు ఎలిపెంట్స్ సినిమాస్ కో
*నిర్మాత:  అనిల్ రెడ్డి.ఎం, జయప్రకాశ్ వి
*కథ: లిబిన్ వర్గీస్, అహ్మద్ కబీర్, లిబిన్ బేబి మాత్యు
*స్క్రీన్‌ప్లే, దర్శకత్వం:  అహ్మద్ కబీర్
*సంగీతం: ఇఫ్తీ
*సినిమాటోగ్రఫీ:  జితిన్ స్టానిష్ లస్
*ఎడిటర్ : లిజో పౌల్
*మాటలు : అనిల్ రెడ్డి.ఎం 
*పాటలు: శ్రీ సిరాగ్

## మూలాలు
దొరకునా ఇటువంటి సేవ

**దొరకునా ఇటువంటి సేవ** 2022లో తెలుగులో విడుదలైన సస్పెన్స్ క్రైమ్ డ్రామా సినిమా. దేవి ఫిలిం ఫ్యాక్టరీ బ్యానర్‌పై  దేవ్ మహేశ్వరం నిర్మించిన ఈ సినిమాకు రామచంద్ర రాగిపిండి దర్శకత్వం వహించాడు.  సందీప్ పగడాల, నవ్యరాజ్, వెంకీ, టిఎన్ఆర్, నక్షత్ర, రవి వర్మ ప్రధాన పాత్రల్లో నటించిన ఈ సినిమా ఫిబ్రవరి 11న విడుదలైంది.
## కథ
అర్జున్ (అర్జున్ పగడాల) క్రైమ్ బ్రాంచ్ పోలీస్ ఆఫీసర్. అర్జున్ తన ఇంట్లోనే తన భార్య (నవ్య రాజ్), ప్రియుడు (వెంకీ)తో వివాహేతర సంబంధం కొనసాగిస్తూ  దొరికిపోతుంది. ఆ సంఘటనను చూసిన అర్జున్ వాళ్ళిద్దరి పట్ల ఎలా ప్రవర్తించాడు. తన భార్య నవ్య, ప్రియుడుతో కలిసి అర్జున్ ని చంపడానికి ప్రయత్నిస్తే, వాళ్ల నుండి తప్పించుకొని బయటపడగలిగాడా లేదా అనేదే మిగతా సినిమా కథ.
## నటీనటులు
*సందీప్ పగడాల
*నవ్యరాజ్
*వెంకీ
*టిఎన్ఆర్
*నక్షత్ర
*రవి వర్మ
*బేబీ వీక్ష  
*మాస్టర్ రిత్విక్ రెడ్డి
## సాంకేతిక నిపుణులు
*బ్యానర్:   దేవి ఫిలిం ఫ్యాక్టరీ
*నిర్మాత: దేవ్ మహేశ్వరం 
*కథ, స్క్రీన్‌ప్లే, దర్శకత్వం: రామచంద్ర రాగిపిండి 
*సంగీతం: యస్ యస్ ఫ్యాక్టరీ
*సినిమాటోగ్రఫీ: రామ్ పండుగల
*ఎడిటర్ : చోటా కె ప్రసాద్

## మూలాలు

## బయటి లింకులు
* 

వర్గం:2022 సినిమాలు
వర్గం:2022 తెలుగు సినిమాలు
చోటా కె. ప్రసాద్

**చోటా కె. ప్రసాద్** తెలుగు సినీరంగానికి చెందిన ఎడిటర్.  ఆయన 2010లో విడుదలైన అదుర్స్ సినిమా ద్వారా అసోసియేట్ ఎడిటర్‌గా అడుగుపెట్టి టైగర్ సినిమాతో పూర్తి స్థాయిలో ఎడిటర్‌గా మారాడు.
## సినీ ప్రస్థానం
చోటా కె. ప్రసాద్ తన పెదనాన్న చోటా కె నాయుడు ప్రోత్సాహంతో సినీ రంగంలోకి అడుగు పెట్టాడు. ఆయన డిగ్రీ పూర్తయిన తర్వాత హైదరాబాద్ వచ్చి మొదట ఆనంద్ సినీ సర్వీస్ కెమెరా అసిస్టెంట్ గా పని చేసి ఆ తర్వాత ఎడిటింగ్ విభాగంలో చేరి గౌతంరాజు వద్ద అదుర్స్ సినిమాకు అసోసియేట్ ఎడిటర్‌గా చేరి ఆయన వద్ద ఎనిమిదేళ్లు పని చేసి టైగర్ సినిమాతో పూర్తి స్థాయిలో ఎడిటర్‌గా తన సినీ జీవితాన్ని ప్రారంభించాడు.
## పని చేసిన సినిమాలు

## మూలాలు

## బయటి లింకులు
* 

వర్గం:తెలుగు సినిమా ఎడిటర్లు
అఖిల్ (సినిమా)

**అఖిల్** 2022లో విడుదలైన తెలుగు సినిమా. శ్రేష్ఠ్ మూవీస్ నితిన్, సుధాకర్ రెడ్డి నిర్మించిన ఈ సినిమాకు వి. వి. వినాయక్ దర్శకత్వం వహించాడు. అఖిల్ హీరోగా నటించిన మొదటి సినిమాలో సయేషా సైగల్, రాజేంద్ర ప్రసాద్, మహేష్ మంజ్రేకర్, బ్రహ్మానందం ప్రధాన పాత్రల్లో నటించిన ఈ సినిమా నవంబర్ 11న విడుదలైంది.
## నటీనటులు

*అఖిల్ - అఖిల్ 
*సయేషా సైగల్ - దివ్య 
*రాజేంద్ర ప్రసాద్ - కె.వి. రాజేంద్ర ప్రసాద్
*మహేష్ మంజ్రేకర్  - దివ్య తండ్రి
*బ్రహ్మానందం - జాన్సన్ 
*వెన్నెల కిశోర్  - కిశోరె 
*జయ ప్రకాష్ రెడ్డి  - కిశోరె తండ్రి
*మధునందన్ - అఖిల్ స్నేహితుడు 
*హేమ  
*కృష్ణ తేజ - అఖిల్ స్నేహితుడు 
*జీన్ లూయిస్ పాస్కల్ - మాంబా 
*బైరాన్ గిబ్సన్ - ఖత్రోచీ 
*ముహోనే కెల్విన్ 
*కరిస్న కార్పల్ 
*ఫాతిమా రోషన్ 
*నాగార్జున  - ప్రత్యేక పాట

## పాటలు

## పురస్కారాలు

### సైమా అవార్డులు
2015 సైమా అవార్డులు

# సైమా ఉత్తమ తొలిచిత్ర నటుడు (అఖిల్)

## మూలాలు
కుప్పా విశ్వనాధ శాస్త్రి

కుప్పా విశ్వనాథ శాస్త్రి  గారు సంస్కృత విశ్వవిద్యాలయం  తిరుపతి లో న్యాయ తర్క విభాగంలో ప్రొఫెసర్‍.  వారు    శ్రీ వెంకటేశ్వర భక్తి ఛానెల్‍  లో  శ్రీమద్భగద్గీత ప్రవచనం చేశారు.

2022-2023లో అదే ఛానల్ లో పతంజలి యోగ శాస్త్రం గూర్చి సమగ్రంగా పామరులకు సైతం అర్ధమయ్యే శైలిలో సగటున రోజుకి ఒకటైనా కథను ఉటంకిస్తూ చెప్పటం వారి విశేష ప్రజ్ఞకు తార్కాణం. ఆహ్లాదంగొలిపేలా హాస్యభరితంగా, మిత్రునిలా/ శ్రేయోభిలాషిలా   నొప్పించకుండా చెప్తున్నట్టే ఉంటుంది. అయితే ఆచార్యునిలా మార్గనిర్దేశం చేస్తుంటారు.  
## భగవద్గీత ప్రవచనాలు
2020 సెప్టెంబరు 10  లో మొదలు పెట్టి 2022 జనవరి 13  వరకు భగవద్గీత పారాయణ, ప్రవచనం అనే  యఙ్జాన్ని చేపట్టి 18 అధ్యాయములను  విజయ వంతంగా నిర్వహించారు . ఈ కార్యక్రమం శ్రీ వెంకటేశ్వర భక్తి ఛానెల్‍ లో లైవ్ టెలికాస్ట్ గా ప్రసారమైనది. 

ఈ కార్యక్రమం యూట్యూబ్ లో  491 ఎపిసోడ్స్ రూపంలో అందుబాటులో ఉంది.      

## మూలాలు

వర్గం:ఆధ్యాత్మిక గురువులు
ఒమర్ ఖలీదీ

**ఒమర్ ఖలీదీ** (1952 - 2010, నవంబరు 29), తెలంగాణకు చెందిన ముస్లిం పండితుడు, యుఎస్ లోని మిట్ సభ్యుడు, రచయిత. "క్రానికల్ ఆఫ్ హైదరాబాద్, మైనారిటీ హక్కుల నాయకుడు"  అని సూచించబడ్డాడు. అంతర్జాతీయ సంబంధాల సమన్వయకర్తగా కూడా ఉన్నాడు.

## జననం
ఖలీది 1953లో తెలంగాణ రాష్ట్ర రాజధాని హైదరాబాద్‌లో జన్మించాడు. అతను హధ్రామీ సంతతికి చెందినవాడు.

## రచనలు
ఖలీది రాసిన *హైదరాబాద్: ఆఫ్టర్ ది ఫాల్* అనే పుస్తకం 1990లో ప్రచురించబడింది.

## మీడియా సహకారం
అమెరికన్ ఫెడరేషన్ ఆఫ్ ముస్లింస్ ఆఫ్ ఇండియన్ ఆరిజిన్‌కి ప్రాంతీయ ఉపాధ్యక్షుడిగా పనిచేశాడు. యుఎస్ఏ, కెనడాలోని అన్ని ఇతర భారతీయ ముస్లిం సంస్థల వివిధ కార్యకలాపాలలో చురుకుగా పాల్గొనేవాడు. *మెట్రోవెస్ట్ డైలీ న్యూస్‌లో* క్రమం తప్పకుండా కథనాలు రాసేవాడు. *ఎకనామిక్ అండ్ పొలిటికల్ వీక్లీ*, *ది ఔట్‌లుక్*, *ఇండియా అబ్రాడ్*, *టూ సర్కిల్స్*, ఇతర ప్రింట్ ఇంటర్నెట్ మీడియాకు చురుకైన కాలమిస్ట్ గా పనిచేశాడు.

## రాసిన పుస్తకాలు
ఖలీది రాసిన పుస్తకాలు:

## మరణం
ఖలీది 2010 నవంబరు 29న మసాచుసెట్స్‌లోని కేంబ్రిడ్జ్‌లోని ఎంబిటిఏ స్టేషన్‌లోని కెండాల్ స్క్వేర్ వద్ద జరిగిన రైలు ప్రమాదంలో మరణించాడు. రోక్స్‌బరీలోని ఇస్లామిక్ సొసైటీ ఆఫ్ బోస్టన్ కల్చరల్ సెంటర్‌లో అంత్యక్రియలు జరిగాయి.

ఖలీదికి భార్య నిగర్ ఖలీదీ, కుమార్తె అలియా ఉన్నారు.

## మూలాలు

## బయటి లింకులు
* మిట్ వార్తలు
* రెడిఫ్ న్యూస్, ఒమర్ ఖలీదీని గుర్తుచేసుకోవడం, ఇంటర్వ్యూ
* డాక్టర్ ఒమర్ ఖలీది వాయిస్, రెడిఫ్.కామ్
* ''ఖాకీ అండ్ ఎత్నిక్ వయొలెన్స్ ఇన్ ఇండియా'' పుస్తకం గురించి డాక్టర్ ఒమర్ ఖలీదీ రెడిఫ్ ఇంటర్వ్యూ. http://www.rediff.com/news/2006/feb/18inter2.htm
* డా. ఒమర్ ఖలీదీ వ్యాసం: మౌలానా మౌదూద్? బ్రిటిష్ ఇండియాలో ఫ్యూచర్ పొలిటికల్ ఆర్డర్
* డా. ఒమర్ ఖలీదీ వ్యాసం: ది కలీఫ్స్ డాటర్

వర్గం:1953 జననాలు
వర్గం:2010 మరణాలు
వర్గం:హైదరాబాదు జిల్లా అనువాద రచయితలు
వర్గం:హైదరాబాదు జిల్లా కవులు
వర్గం:హైదరాబాదు జిల్లా పాత్రికేయులు
వర్గం:హైదరాబాదు జిల్లా వ్యక్తులు
వర్గం:రైలు ప్రమాదంలో మరణించినవారు
గోపగారి రాములు

**గోపగారి రాములు**, (1926, జూన్ 6 - 2000, అక్టోబరు 25) తెలంగాణకు చెందిన కథా రచయిత, కవి, అనువాదకుడు. ఉమ్మడి కరీంనగర్‌ జిల్లా తొలి కథా రచయితగా నిలిచాడు. ప్రత్యేక తెలంగాణ రాష్ట్రం కోసం జరిగిన తెలంగాణ ఉద్యమంలో పాల్గొన్నాడు.

## జీవిత విశేషాలు
రాములు 1926 జూన్ 6న తెలంగాణ రాష్ట్రం, రాజన్న సిరిసిల్ల జిల్లా, సిరిసిల్ల పట్టణంలోని మధ్యతరగతి చేనేత కుటుంబంలో  జన్మించాడు. విద్యార్థి దశలోనే అభ్యుదయ భావాలకు ఆకర్షితుడై, ఆర్య సమాజ కార్యకర్తగా వివిధ ఉద్యమాల్లో పాల్గొన్నాడు. స్కూలు విద్యను పూర్తిచేసి తెలుగు ఉపాధ్యాయుడిగా పనిచేశాడు. ఆ సమయంలోనే జ్ఞానపీఠ పురస్కార గ్రహీత డా. సి. నారాయణరెడ్డికి లెక్కలు బోధించేందుకు నియమించబడ్డాడు. పద్యం పట్ల ఆకర్షితుడైన రాములు పద్యరచన చేసి గోలుకొండ పత్రికలో ప్రచురించాడు.

## రచనారంగం
తంబాకుకు ఆకర్షితులై అనారోగ్యాలకు గురైన వారిని చూసి స్పందించి 1945లో ‘*బ్రహ్మపత్ర భక్త సమాజం*’ అనే కథను రాశాడు. 1946, ఆగస్టు సంచికలో షోలాపూరు నుండి వెలువడ్డ ‘పద్మశాలి’ మాస పత్రికలో ఈ కథ ప్రచురితమైంది. మద్య మాంసాలకు పూర్తిగా దూరంగా ఉన్న రాములు బంధువర్గంతో అవమానాలనూ, ఇబ్బందులను ఎదుర్కొని అవన్నీ ప్రతిబింబించేలా 1943లో ‘*ఆత్మఘోష*’ అనే కథను రాశాడు. సినారె, దాశరథి నేతృత్త్వంలోన ఆనాటి తెలంగాణ రచయితల సంఘం (సిరిసిల్ల) నుండి చెందా నారాయణ శ్రేష్ఠిగారి బాలా త్రిపుర సుందరి ముద్రాక్షరశాలలో 1945లో అచ్చువేయబడింది. ఈ పుస్తకంపై గోల్కొండ పత్రికలో సమీక్ష కూడా వచ్చింది. ప్రజల్లో ఉన్న మూఢనమ్మకాలను ఇతివృత్తంగా తీసుకొని సినిమా నేపథ్యంలో 1952లో ‘*పిచ్చి శాయన్న*’ అనే నవల రాశాడు. గౌడుల సాధక బాధకాలు, సమస్యలు, కల్తీకల్లు, అబ్కారీ అధికారులతో ఇబ్బందుల నేపథ్యంలో ‘గీసే వాడిదే చెట్టు’ అన్న నినాదంతో 1954లో ‘పెరటి చెట్టు’ రాశాడు. 

## రచనలు

# బ్రహ్మపత్ర భక్త సమాజం (కథ, 1945)
# ఆత్మఘోష (కథ, 1943)
# పిచ్చి శాయన్న (నవల, 1952) 
# పెరటి చెట్టు (నవల, 1954)
# గాంధీ సూక్తులు (అనువాదం, 1948)
# శాంతిపథం (గేయ నాటికలు, 1960)
# బాల నీతి (అర్థ శతకం, 1973)
# మురికి బాటలు (‘గందే రాహ్‌’ అనే హిందీ నవల అనువాదం)

## గుర్తింపు

* 1990 నుంచి మరణించే వరకు మానేరు రచయితల సంఘానికి గౌరవ అధ్యక్షుడు
* ఉమ్మడి కరీంనగర్‌ జిల్లా తొలి కథా రచయిత (డా. మలయశ్రీ సిద్ధాంత గ్రంథంలో నిరూపణ)
*‘తెలంగాణ నవలా వైతాళికుడు’ బిరుదు (రాములు సాహితీ జీవిత షష్టిపూర్తి 1940-2000 సందర్భంగా మానేరు రచయితల సంఘం సత్కారం) 

*

## మూలాలు

వర్గం:1926 జననాలు
వర్గం:రాజన్న సిరిసిల్ల జిల్లా అనువాద రచయితలు
వర్గం:రాజన్న సిరిసిల్ల జిల్లా ఉపాధ్యాయులు
వర్గం:రాజన్న సిరిసిల్ల జిల్లా కవులు
వర్గం:రాజన్న సిరిసిల్ల జిల్లా చేనేత కళాకారులు
వర్గం:రాజన్న సిరిసిల్ల జిల్లా రచయితలు
వర్గం:రాజన్న సిరిసిల్ల జిల్లా వ్యక్తులు
వర్గం:రాజన్న సిరిసిల్ల జిల్లా సామాజిక కార్యకర్తలు
వర్గం:తెలంగాణ ఉద్యమకారులు
వర్గం:2000 మరణాలు
నిషా కొఠారి

**నిషా కొఠారి** భారతీయ సినిమా నటి, మోడల్. నిషా కొఠారిగా పేరుపొందిన ఈమె అసలు పేరు ప్రియాంక కొఠారి, తరచుగా అమోహ అనికూడా పిలుస్తారు. ఆమె బాలీవుడ్ తో పాటు తెలుగు, తమిళం, కన్నడ చిత్రాలలో కూడా నటించింది. ఆమె ఎక్కువగా రామ్ గోపాల్ వర్మ చిత్రాలలో కనిపించింది.

## తొలి దశ జీవితం
ప్రియాంక కొఠారి పశ్చిమ బెంగాల్‌లోని కోల్‌కతాలో 1983 నవంబర్ 30న జన్మించింది. వారణాసిలో స్థిరపడ్డారు. అక్కడే చదువు కొనసాగించింది. ఆమె 10వ తరగతి చదువుతున్నప్పుడు న్యూఢిల్లీకి మారింది. ఢిల్లీలోని ద్యాల్ సింగ్ కాలేజీలో ఢిల్లీ యూనివర్సిటీ నుండి ఫిజికల్ సైన్స్‌లో బ్యాచిలర్ డిగ్రీని పొందింది. ఆమె తండ్రి రసాయన వ్యాపారి, తల్లి గృహిణి కావడంతో ఆమె రసాయన శాస్త్రాన్ని ఎంచుకుంది. ఆమె 6 సంవత్సరాలు కథక్ నేర్చుకుంది. కిషోర్ నమిత్ కపూర్‌తో కలిసి నటన తరగతులకు హాజరయింది. ఆమె ఇబాద్ రెహ్మాన్‌తో రెండు సంవత్సరాల పాటు రిలేషన్‌షిప్‌లో ఉంది, అది చివరికి 2012లో విడిపోయింది.

## వ్యక్తిగత జీవితం
నిషా కొఠారి 2016 అక్టోబర్ లో ఢిల్లీకి చెందిన వ్యాపారవేత్త భాస్కర్ ప్రకాష్‌ని వివాహం చేసుకుంది.

## కెరీర్
కళాశాల చదువు తర్వాత, ప్రియాంక కొఠారి మోడల్‌గా మారింది. అనేక ప్రకటనల ప్రచారాలలో కనిపించింది. చడ్తీ జవానీ మేరీ చాల్ మస్తానీ రీమిక్స్ మ్యూజిక్ వీడియోలో ఆమె కనిపించింది. 2003లో తన ఫోటోగ్రాఫ్‌లను చూసిన తర్వాత తన సినిమాలోని ఆడిషన్ కోసం ఆమెను సిఫార్సు చేసిన నటుడు మాధవన్ ద్వారా ఆమెకు పెద్ద బ్రేక్ వచ్చింది. ఆమె అతనితో కలిసి తమిళ చిత్రం జే జేలో తొలిసారిగా నటించింది. ఆమె 2005 చిత్రం సర్కార్‌తో బాలీవుడ్‌లోకి అడుగుపెట్టింది. ఆ తర్వాత అదే సంవత్సరం వరుసగా రామ్ గోపాల్ వర్మ, రోహిత్ జుగ్‌రాజ్ దర్శకత్వం వహించిన జేమ్స్‌లో కనిపించింది. జేమ్స్ ఆమెను రాత్రికి రాత్రే సెక్స్ సింబల్‌గా మార్చేశాడు. ఆ తర్వాత ఆమె ఇమ్రాన్ హష్మీతో కలిసి ది కిల్లర్ సినిమాకి వెళ్లింది. శివ, డర్నా జరూరీ హై, ఆగ్ మొదలైన రామ్ గోపాల్ వర్మ చిత్రాలలో ఆమె వరుసగా కనిపించింది. ఇందులో ఆమె ఘుంగ్రూ, డార్లింగ్, అగ్యాత్ అనే తపోరి పాత్రను పోషించింది. అతని ప్రొడక్షన్స్ అయిన గో అండ్ స్టాకర్ వంటి వాటిలో కూడా నటించింది. చాలా సినిమాలు సక్సెస్ కాలేకపోయాయి. ఆమె 2009లో పునీత్ రాజ్‌కుమార్ సరసన రాజ్ ది షోమ్యాన్‌తో శాండల్‌వుడ్‌లోకి అడుగుపెట్టింది. తరువాత దండుపాళ్యంలో సహాయక పాత్రను చేసింది. ఆమె తెలుగులో బాలకృష్ణతో కలిసి ఒక్క మగాడు చిత్రంలో కనిపించింది. తరువాత తెలుగులో హరి ఓం అనే చిత్రంలో కూడా నటించింది. ఆమె 2011లో విడుదలైన ఏకైక చిత్రం బిన్ బులాయే బరాతి. 2013లో ఆమె ఓప్స్ కొస్సా దప్పా 3 అనే మలేషియా తమిళ చిత్రంలో కనిపించింది. ఆమె తమిళ చిత్రం పదమ్ పెసుమ్‌లో కనిపిస్తుంది.

## మూలాలు
వర్గం:భారత చలనచిత్ర నటీమణులు
వర్గం:ఉత్తర ప్రదేశ్ నుండి మహిళా మోడల్స్
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
బెనగల్ నర్సింగ్ రావు

**సర్ బెనెగల్ నర్సింగ్ రావు** (26 ఫిబ్రవరి 1887 - 30 నవంబర్ 1953) ఒక భారతీయ పౌర సేవకుడు, న్యాయనిపుణుడు, దౌత్యవేత్త, భారత రాజ్యాంగాన్ని రూపొందించడంలో కీలక పాత్ర పోషించిన రాజనీతిజ్ఞుడు.  ఆయన రాజ్యాంగ సభకు రాజ్యాంగ సలహాదారు.  అతను 1950 నుండి 1952 వరకు ఐక్యరాజ్యసమితి భద్రతా మండలికి భారతదేశ ప్రతినిధిగా కూడా ఉన్నాడు. అతని సోదరులు భారతీయ రిజర్వ్ బ్యాంక్ గవర్నర్ బెనెగల్ రామారావు, పాత్రికేయుడు, రాజకీయ నాయకుడు బి. శివరావు.
## జీవితం
అతని కాలంలోని ప్రముఖ భారతీయ న్యాయనిపుణులలో ఒకరైన, రావు 1947లో బర్మా, 1950లో భారతదేశం, రాజ్యాంగాలను రూపొందించడంలో సహాయపడ్డారు. అతను భారత రాజ్యాంగ రూపశిల్పి. ఐక్యరాజ్యసమితి భద్రతా మండలి (1950–52)లో భారతదేశ ప్రతినిధిగా, దక్షిణ కొరియాకు సాయుధ సహాయాన్ని సిఫార్సు చేసినప్పుడు (జూన్ 1950) అతను కౌన్సిల్ అధ్యక్షుడిగా పనిచేస్తున్నాడు.  తరువాత అతను కొరియన్ యుద్ధం తరువాత యుద్ధ విరమణ యునైటెడ్ నేషన్స్ కమాండ్ మిలిటరీ ఆర్మిస్టిస్ కమిషన్ (UNCMAC) సభ్యుడుగా నియమించబడ్డాడు.
## రాజ్యాంగ సేవలు
మద్రాస్, కేంబ్రిడ్జ్ విశ్వవిద్యాలయాలలో గ్రాడ్యుయేట్ అయిన రావు 1910లో భారత పౌర సేవలో ప్రవేశించాడు. భారత చట్టంపై అతని రచనలలో రాజ్యాంగ పూర్వాపరాలు, భారతదేశంలోని మానవ హక్కులపై కథనాలు ఉన్నాయి. అతను కొంతకాలం (1944-45) జమ్మూ కాశ్మీర్ రాష్ట్ర మంత్రిగా పనిచేశాడు.  ఫిబ్రవరి 1952 నుండి అతని మరణం వరకు, అతను హేగ్‌లోని అంతర్జాతీయ న్యాయస్థానంలో న్యాయమూర్తిగా ఉన్నాడు. కోర్టుకు ఎన్నిక కావడానికి ముందు, అతను ఐక్యరాజ్యసమితి సెక్రటరీ జనరల్ అభ్యర్థిగా పరిగణించబడ్డాడు. 
## మూలాలు

వర్గం:రాజకీయ నాయకులు
వర్గం:న్యాయమూర్తులు
వర్గం:న్యాయవాదులు
భూపాలపల్లి రెవెన్యూ డివిజను

**భూపాలపల్లి రెవెన్యూ డివిజను**, తెలంగాణ రాష్ట్రం, జయశంకర్ భూపాలపల్లి జిల్లాలోని ఒక పరిపాలనా విభాగం. జయశంకర్ భూపాలపల్లి జిల్లాలోవున్న ఒక రెవెన్యూ డివిజన్ ఇది. ఈ డివిజను పరిపాలనలో 11 మండలాలు ఉన్నాయి. ఈ డివిజను ప్రధాన కార్యాలయం భూపాలపల్లి పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను వరంగల్ లోక్‌సభ నియోజకవర్గం, భూపాలపల్లి శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
భూపాలపల్లి డివిజనులోని మండలాలు:

## మూలాలు

వర్గం:జయశంకర్ భూపాలపల్లి జిల్లా
వర్గం:జయశంకర్ భూపాలపల్లి జిల్లా రెవెన్యూ డివిజన్లు
నిమ్మక గోపాలరావు

**నిమ్మక గోపాలరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన కొత్తూరు శాసనసభ నియోజకవర్గం నుండి నాలుగుసార్లు ఎమ్మెల్యేగా గెలిచాడు.
## రాజకీయ జీవితం
నిమ్మక గోపాలరావు తెలుగుదేశం పార్టీ ద్వారా రాజకీయాల్లోకి వచ్చి 1983లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1985లో జరిగిన ఎన్నికల్లో ఓడిపోయి తిరిగి 1994,1999లో జరిగిన ఎన్నికల్లో రెండోసారి ఎమ్మెల్యేగా ఎన్నికయ్యాడు. ఆయన  జిల్లా గ్రంధాలయ ఛైర్మన్‌గా, రాష్ట్ర గిరిజన కార్పొరేషన్ డైరక్టర్‌గా, రాష్ట్ర ట్రైకార్ ఛైర్మన్‌గా వివిధ హోదాల్లో పని చేశాడు.

## మూలాలు

వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2004)
కార్టూన్ నెట్‌వర్క్ (భారత టీవీ ఛానెల్)

**కార్టూన్ నెట్‌వర్క్** అనేది వార్నర్ బ్రదర్స్ ద్వారా నిర్వహించబడుతున్న భారతీయ కేబుల్, శాటిలైట్ టెలివిజన్ ఛానెల్ .దాని అంతర్జాతీయ విభాగం కింద డిస్కవరీ . ఈ ఛానెల్ అసలు అమెరికన్ నెట్‌వర్క్‌కు సమానమైన భారతీయమైనది, భారతదేశంలో మొదటి పిల్లల నెట్‌వర్క్‌గా 1995 మే 1న ప్రారంభించబడింది. ఛానెల్, ప్రధానంగా యానిమేటెడ్ ప్రోగ్రామింగ్‌ను ప్రసారం చేస్తుంది.

**కార్టూన్ నెట్‌వర్క్** ( CN ) అనేది వార్నర్ బ్రదర్స్ డిస్కవరీ ద్వారా దాని అంతర్జాతీయ విభాగం కింద నిర్వహించబడుతున్న ఒక భారతీయ కేబుల్, ఉపగ్రహ టెలివిజన్ ఛానల్. ఇది అసలు అమెరికన్ నెట్‌వర్క్‌కు సమానమైన భారతీయ ఛానల్. ఇది  1 మే 1995న భారతదేశంలో పిల్లల కోసం అంకితం చేయబడిన మొదటి టెలివిజన్ ఛానల్‌గా ప్రారంభించబడింది. ఈ ఛానెల్ ప్రధానంగా ఇంగ్లీష్, హిందీ, తమిళం, తెలుగు, మలయాళం మరియు కన్నడ భాషలలో యానిమేటెడ్ కార్యక్రమాలను ప్రసారం చేస్తుంది.  CN పోగో టీవీని కూడా నిర్వహిస్తుంది.

## మూలాలు

వర్గం:టెలివిజన్ ఛానెళ్ళు